पाएं अपने शहर की ताज़ा ख़बरें और फ्री ई-पेपरडाउनलोड करें
गंभीर रूप से बीमार मलहद निवासी 57 वर्षीय वृद्ध प्रभाकर में शुक्रवार को ठीक होकर अपने घर लौटे। इस दौरान सदर अस्पताल परिसर में सिविल सर्जन डॉ ज्ञान शंकर, डीएस डॉ अरुण वर्मा, एसीएमओ इंद्रजीत, डॉ शशि भूषण व अस्पताल प्रबंधक अभिलाष वर्मा ने उन्हें कोरोना से जंग जीतने पर गुलाब का फूल देकर सम्मानित किया। इस बाबत सदर अस्पताल के डीएस डॉ अरुण वर्मा ने बताया कि गंभीर रूप से बीमार प्रभाकर मिश्र 29 अप्रैल को इलाज के लिए सदर अस्पताल पहुंचे थे। जांच करने पर उनका कोरोना रिपोर्ट पॉजिटिव आया साथ ही वो लूज मोशन से भी पीड़ित थे। 29 अप्रैल को जब वह अस्पताल पहुंचे तो बेहद गंभीर रूप से बीमार थे। इसके बाद उन्हें सुखपुर स्थित क्वारेंटाइन सेंटर में भर्ती कराया गया था। डॉक्टरों के देखरेख एवं सावधानीपूर्वक डॉक्टरों द्वारा दिए जा रहे हैं अनुशासन का पालन करके उन्होंने कोरोना से जंग जीत लिया। डॉ वर्मा ने बताया कि इलाज में सबसे महत्वपूर्ण योगदान क्वारेंटाइन सेंटर में तैनात डॉक्टर जाहिद का रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn